Krieket: Reën het die laaste sê in die T20-reeksImran Tahir tydens ‘n vorige geleentheid. Foto: @OfficialCSA op Twitter. Die derde en laaste T20-wedstryd tussen Suid-Afrika en Zimbabwe is Sondag in Benoni afgelas weens reën sonder dat ŉ bal geboul is. Die wedstryd moes om 14:30 begin, maar geen spel was moontlik nie en die wedstryd is net voor 16:00 afgelas weens die deurdringende reën en ŉ sopnat buiteveld. Imran Tahir is as die speler van die reeks aangewys ná sy vyf paaltjies vir 23 lopies in die eerste wedstryd. Die Proteas wen daarmee dié reeks met 2–0 nadat hulle ook die Eendagreeks met 3–0 verower het. Meer inligting is beskikbaar by: http://www.espncricinfo.com/series/18652/game/1144151/south-africa-vs-zimbabwe-3rd-t20i-zim-in-sa-2018-19